text: Fakkeloptog mod rockere
  04 juni 2013 kl. 06.40
  Rockertrusler mod tatovører i Kolding udløser nu et fakketoptog.
  Det er Christian Rabjerg Madsen - folketingskandidat for socialdemokratiet - der er initiativtager.
  - Vi står side om side med Koldings tatovører, og de skal vide, at de ikke er alene, når de bliver truet og afpresset af rockere, siger Christian Rabjerg Madsen.
  - Ingen erhvervsdrivende skal være nervøse for at blive truet eller afpresset af rockere, når de bare gerne vil drive deres forretninger i fred og ro, siger Christian Rabjerg Madsen.
  Fakkeltoget skal finde sted onsdag den 12. juni.
  